HR
L 135/96
ix.
Službeni list Europske unije
23.5.2023.
MODUL 9L „BALONI – BALONI UZGONJENI VRUĆIM ZRAKOM”: 36 pitanja.
Dopušteno vrijeme: 45 minuta;
x.
MODUL 10L „BALONI – (SLOBODNI/SPUTANI) BALONI UZGONJENI PLINOM”: 44 pitanja.
Dopušteno vrijeme: 55 minuta;
xi.
MODUL 11L „ZRAČNI BRODOVI – ZRAČNI BRODOVI UZGONJENI VRUĆIM ZRAKOM/PLINOM”: 40 pitanja.
Dopušteno vrijeme: 50 minuta;
xii.
MODUL 12L „RADIOKOM./ELT/TRANSPONDER/INSTRUMENTI”: 20 pitanja.
Dopušteno vrijeme: 25 minuta.”; (26) dodaje se sljedeći Dodatak IX.: „Dodatak IX.
Metoda ocjenjivanja za multimedijsko osposobljavanje (MBT) 1.
Svrha je ovog Dodatka utvrditi zahtjeve za ocjenjivanje i odobrenje koje nadležno tijelo provodi za svaki tečaj koji uključuje MBT u skladu s točkom 66.B.135.
Ovaj se Dodatak može koristiti za ocjenjivanje drugih tečajeva ako nadležno tijelo odluči da je metoda ocjenjivanja utvrđena u ovom Dodatku prikladna za te druge tečajeve.
Ocjenjivanje provodi nadležno tijelo prema svim kriterijima iz tablice (A), grupiranima u četiri kategorije od (a) do (d).
Nadležno tijelo u tablici jasno navodi koji se proizvod MBT-a ocjenjuje te verzije njegove proizvodnje i ažuriranja.
2.
Nadležno tijelo koje provodi ocjenjivanje stavlja se u poziciju polaznika ili krajnjeg korisnika i ocjenjuje svaki kriterij iz tablice (A) zasebno na skali od 1 do 5, kako slijedi: 1: Neprihvatljivo.
Ne ispunjava tražene kriterije.
2: Djelomično prihvatljivo, ali je za ispunjavanje traženih kriterija potrebno poboljšanje.
3: Prihvatljivo.
Ispunjava tražene kriterije.
4: Dobro.
Ispunjava tražene kriterije uz poboljšanja.
5: Izvrsno.
Nadilazi tražene kriterije.
3.
Ako su jedan ili više kriterija ocijenjeni ocjenom manjom od 3, nadležno tijelo zahtijeva alternativni proces učenja kako bi se povećala prikladnost proizvoda do prihvatljive razine.
4.
Nakon što je nadležno tijelo ocijenilo sve zasebne kriterije iz tablice (A) primjenjuje sljedeću kombiniranu skalu za utvrđivanje cjelokupne prikladnosti svakog resursa MBT-a za učenje: — 100–80: Izvrstan resurs za učenje.
Nudi razne funkcije i ispunjava tražene kriterije prikladnosti. — 79–60: Resurs za učenje ispunjava tražene kriterije prikladnosti. — 59–40: Resurs za učenje ne omogućava dovoljno prikladnu obrazovnu upotrebu.
Može se koristiti samo za „informalno” učenje. — 39–20: Resurs za učenje je ispod prosjeka.
Ne ispunjava više traženih kriterija prikladnosti.
Prije odobrenja proizvoda nadležno tijelo provjerava je li konačan rezultat MBT-a jednak ili veći od 60 i da nijedan kriterij nema ocjenu manju od 3.